English: Thank you to the Conservative spokesperson for those comments this afternoon, and I agree with him, it's not been a good few weeks, to say the least, and it is certainly disappointing. I think that he's done the best he can there to send a strong message to his colleagues in Westminster in terms of the Welsh Conservatives' assessment of the recent shambles that we've seen in Westminster. But I do welcome the letter that the Conservatives will be sending the latest Chancellor regarding benefits - [ Interruption. ] It's gone, that's great. So, hopefully, this Chancellor will stick around long enough for you to have a response, because I didn't get one from the last one. But I do think that is to be welcomed in terms of your support for raising benefits in line with inflation, and that's certainly to be welcomed. There were lots of comments there in respect of growth and how the Welsh Government sees growth. Well, the growth commission that was established by the London School of Economics was created in order to identify ways of improving the UK's lacklustre growth performance, and that commission itself highlighted the vital importance of continuing to invest in the education system and in adaptable skills and lifelong learning. It also stressed the key role of infrastructure as a vital component in sustainable growth, and it argued for higher, not lower levels of investment in infrastructure across the UK. That's entirely consistent with what the First Minister and my other colleagues are always talking about in terms of how we understand growth. It is investing in people, it is investing in skills and it's investing in infrastructure. We want to see, particularly, investment in green infrastructure to take us towards net zero and to help address the climate and nature emergencies. It's also worth bearing in mind as well that analysis for the UK Government's own National Infrastructure Commission has demonstrated the vital role of maintaining investment in infrastructure in order to meet the challenges of improving the economic performance of lagging areas and also achieving net zero and delivering climate resilience and a better environment. So, again, even that infrastructure commission is very much seeing things as we are in Welsh Government. The UK Government's vision for growth just seemed to be about cutting tax for the very richest, as if that was going to be the incentive that they needed, and then there's really nothing left of the UK Government's vision for growth in the existing plan, apart from the ongoing commitment, as I understand it, to the investment zones. Yet we have very little detail as to what those investment zones might look like. We look forward to further discussions with the UK Government on that. The Member also referred to the discussion I had with the Chief Secretary to the Treasury. That was yesterday, and I did that alongside my counterpart in Scotland. That was a very useful, I think, first conversation, but what we really need is a chief secretary who really does see it as part of his core responsibilities to have that relationship with the Welsh Government and with the other devolved Governments on a day-to-day basis, and somebody who is going to take a real interest in Wales, so that they can really grapple with the things that we're trying to make progress on with the UK Government. This, as the First Minister said, will be my sixth Chief Secretary to the Treasury and that's a problem, in the sense that you have to go back to the beginning every time you work with a new Chief Secretary to the Treasury, because lots of the issues that we're trying to progress with them are really detailed and complex. The issues around replacement EU funding and the formula that the UK Government used to determine that funding, which leaves us £1 billion worse off, we need to have detailed discussions about that. We need to continue those discussions that we're starting to have around fiscal flexibilities for Wales. So, it is disappointing when you have to just go back to zero time after time with these discussions. So, I'm hoping that building good, new, strong relationships with the latest CST will start to take us down that road as well. I look forward to continuing that relationship.
Welsh: Diolch i lefarydd y Ceidwadwyr am y sylwadau hynny y prynhawn yma, ac rwy'n cytuno ag ef, nid yw'r rhain wedi bod yn wythnosau da iawn, a dweud y lleiaf, ac mae hi'n sicr yn siomedig. Rwy'n credu ei fod wedi gwneud y gorau y gallai yn y fan honno i anfon neges bendant at ei gydweithwyr yn San Steffan o ran asesiad y Ceidwadwyr Cymreig o'r traed moch a welsom ni yn San Steffan yn ddiweddar. Ond rwyf i yn croesawu'r llythyr y bydd y Ceidwadwyr yn ei anfon i'r Canghellor diweddaraf ynglŷn â budd-daliadau - [ Torri ar draws. ] Mae wedi mynd, mae hynny'n ardderchog. Felly, gyda gobaith, fe fydd y Canghellor hwn yn cadw ei swydd yn ddigon hir i chi gael ateb, oherwydd ni chefais i un gan y diwethaf. Ond rwy'n credu bod hynny i'w groesawu o ran eich cefnogaeth chi i godi budd-daliadau yn unol â chwyddiant, ac mae hynny'n sicr i'w groesawu. Roedd llawer o sylwadau yn y fan yna am dwf a sut mae Llywodraeth Cymru yn ystyried twf. Wel, fe grëwyd y comisiwn twf a sefydlwyd gan Ysgol Economeg Llundain i nodi ffyrdd o wella perfformiad twf dilewyrch y DU, ac fe dynnodd y comisiwn hwnnw sylw ei hun at bwysigrwydd hanfodol parhau i fuddsoddi yn y system addysg ac mewn sgiliau addasadwy a dysgu gydol oes. Roedd yn pwysleisio swyddogaeth allweddol seilwaith hefyd yn elfen hanfodol i dwf cynaliadwy, ac roedd yn dadlau o blaid cyfraddau uwch, ac nid is o fuddsoddiad mewn seilwaith ledled y DU. Mae hynny'n gwbl gyson â'r hyn y mae'r Prif Weinidog a fy nghydweithwyr eraill i'n sôn amdano bob amser ynglŷn â'n dealltwriaeth ni o dwf. Buddsoddi mewn pobl, buddsoddi mewn sgiliau a buddsoddi mewn seilwaith yw hwnnw. Rydym ni'n dymuno gweld, yn arbennig, fuddsoddi mewn seilwaith gwyrdd i'n harwain ni tuag at sero net ac i helpu i fynd i'r afael â'r argyfyngau hinsawdd a natur. Hefyd, mae hi'n werth cofio bod dadansoddiad ar gyfer Comisiwn Seilwaith Cenedlaethol Llywodraeth y Deyrnas Unedig wedi dangos swyddogaeth hanfodol cynnal buddsoddiad mewn seilwaith i ymateb i'r heriau o wella perfformiad economaidd ardaloedd sydd ar ei hôl hi a chyflawni sero net hefyd a sicrhau cydnerthedd o ran yr hinsawdd a gwell amgylchedd. Felly, eto, mae hyd yn oed y comisiwn seilwaith hwnnw'n gweld pethau fel y gwnawn ni yn Llywodraeth Cymru. Roedd gweledigaeth Llywodraeth y DU ar gyfer twf yn ymddangos fel pe bai'n ymwneud â dim ond torri treth ar gyfer y rhai cyfoethocaf un, fel pe bai hynny'n mynd i fod y cymhelliant yr oedd ei angen arnynt, ac wedyn nid oes dim ar ôl o weledigaeth Llywodraeth y DU ar gyfer twf yn y cynllun presennol, ar wahân i'r ymrwymiad parhaus, fel rwyf i'n ei ddeall, i'r parthau buddsoddi. Eto i gyd, ychydig iawn o fanylion sydd gennym ni ynglŷn â sut olwg allai fod ar y parthau buddsoddi hynny. Rydym ni'n edrych ymlaen at drafodaethau pellach gyda Llywodraeth y DU ynghylch hynny. Roedd yr Aelod yn cyfeirio hefyd at y drafodaeth a gefais i gyda'r Prif Ysgrifennydd i'r Trysorlys. Ddoe yr oedd hynny, ac fe wnes i hynny ochr yn ochr â fy nghymheiriaid yn yr Alban. Roedd honno'n sgwrs ddefnyddiol iawn, yn fy marn i, ond yr hyn sydd ei angen arnom ni mewn gwirionedd yw prif ysgrifennydd sydd yn ei gweld hi'n rhan wirioneddol o'i gyfrifoldebau craidd i fod â pherthynas fel hon gyda Llywodraeth Cymru a gyda'r Llywodraethau datganoledig eraill o ddydd i ddydd, a chael rhywun sydd â diddordeb gwirioneddol yng Nghymru, ar gyfer mynd i'r afael â'r pethau yr ydym ni'n ceisio gwneud cynnydd yn eu cylch gyda Llywodraeth y DU. Hwn, fel dywedodd y Prif Weinidog, fydd y chweched Prif Ysgrifennydd i'r Trysorlys a welais yn fy amser i ac mae honno'n broblem, yn yr ystyr bod yn rhaid i chi ddechrau o'r dechrau bob tro yr ydych chi'n gweithio gyda Phrif Ysgrifennydd newydd i'r Trysorlys, oherwydd mae llawer o'r materion yr ydym ni'n ceisio symud ymlaen â nhw yn rhai manwl a chymhleth iawn. Mae'r materion sy'n ymwneud â chyllid yn lle'r cyllid oddi wrth yr UE a'r fformiwla a ddefnyddiodd Llywodraeth y DU i benderfynu ar y cyllid hwnnw, sy'n ein gadael £1 biliwn yn brin, mae angen i ni gael trafodaethau manwl am hynny. Mae angen i ni barhau â'r trafodaethau hynny yr ydym ni'n dechrau eu cael ynghylch hyblygrwydd cyllidol i Gymru. Felly, mae hi'n siomedig pan fydd yn rhaid i chi fynd yn ôl i'r dechrau un, dro ar ôl tro, gyda'r trafodaethau hyn. Felly, rwy'n gobeithio y bydd meithrin perthynas dda, newydd, gref gyda'r Prif Ysgrifennydd i'r Trysorlys diweddaraf yn dechrau mynd â ni i lawr y llwybr hwnnw hefyd. Rwy'n edrych ymlaen at barhau â'r berthynas honno.